Birutė (Klaipėda)
Birutė – Klaipėdos miesto dalis, esanti tarp Taikos prospekto, Sausio 15-osios, Minijos bei Rūtų gatvių. Rytinėje rajono dalyje dominuoja penkiaaukščiai gyvenamieji silikatinių plytų pastatai, matomi nuo Taikos prospekto bei Sausio 15-osios gatvių. Vakarinėje rajono dalyje, netoli Minijos gatvės įsikūrę nemažai įvairiausių įmonių. Šioje rajono dalyje dominuoja dviaukščiai-triaukščiai gyvenamieji pastatai bei įvairių įmonių sandėliai, garažai. Šioje miesto dalyje įsikūrę nemažai mokymo įstaigų – Klaipėdos valstybinės kolegijos Technologijų fakultetas, Jūrų technikos fakultetas.